анекдоти за Хакери
Изповедта на Първия Хакер:

 И пусна ме Той да се разхождам из градината Му, но каза ми : "НЕ ПИПАЙ ЯБЪЛКАТА, ЗАЩОТО ЩЕ ТИ СТРОША ЧАРКОВЕТЕ. ОСВЕН ТОВА С ТОК ЗАГРАДИЛ СЪМ Я!". Но аз забърках черен прах, що знаех, че гори и фраснах го със камък. И литна оградата Му сред дъжд от искри. Чак до седмата бета версия. И откъснах аз ябълката Му. Но блесна светлина що изгори очите ми и чух Го да казва : "ТИ ХАКНА НЕЩО ЗА ПЪРВИ ПЪТ И ТАКА ЩЕ Е ЗА ВЕЧНО. НАПУСНИ СИСТЕМАТА МИ И ВЪРВИ ПО ЗЕМЯТА, ДА СЕЕШ ПРОМРАКЧЕНИЕ СРЕД USER - ИТЕ!". И изгони ме Той от царството системно. А аз тръгнах по каменни пътеки да диря братя за просветление... 
 .... 
 Лежеше човек сред пътя, а аз доближих му тялото и попитах смирено: "Кой си ти?". А той вдигна глава и рече: "Aз съм тоз, що всичко знай!". И видях, че кръв тече измежду косите му и попитах го, защо. А той прошепна с напукани устни "С водопроводна тръба ме халосаха, бе тъпанар. Дай вода, че умирам от жажда. И посегнах аз да му помогна, но мрак падна над земята и чух гласа Му: "ЕТО ТОВА Е USER! ПРЕДСЛЕДВАЙ ГИ И УНИЩОЖАВАЙ ГИ! ПО САМОЧУВСТВИЕТО ЩЕ ГИ ПОЗНАЕШ, ПО ОБИДИТЕ ЩЕ СЕ УВЕРИШ!" И получил просветление, размазах аз главата му, за да е мир измежду братството ми. 
 .... 
 И каза кардинала: "ОТРЕЧИ СЕ И ЖИВЕЙ", a двама чакаха с факли под кладата, но аз ревнах тъй, че целият площад да ме чуе: "И ВСЕ ПАК, ЩЕ ИМА НОВА ВЕРСИЯ НА DOS!" Te мe запалиха, но не знаеха, че ще ме убият много пъти, но аз няма да умра... 
 .... 
 "Арестуван си" - крещеше ми ченгето, що стискаше карта на Интерпол. - "Сто години в Синг Синг ще гниеш, еретик!". Докато ме влачиха по асфалта към лимузината, аз казах: 
 - Русия ще произвежда пиратски дискове, до доказване на противното...